b'\n_START_ARTICLE_\nLi Ka Shing\n_START_SECTION_\nLiv og virke\n_START_PARAGRAPH_\nLi Ka-shing flyktet i 1940 fra den japanske okkupasjonsmakt til Hongkong. Han grunnla sitt f\xc3\xb8rste firma, Cheung Kong (Lange flod) i en alder av 19 \xc3\xa5r. Det produserte kunstige blomster av plast som ble eksportert, fremfor alt til USA. Etter bare tolv \xc3\xa5r hadde selskapet en omsetning p\xc3\xa5 ti millioner hongkongdollar i \xc3\xa5ret. _NEWLINE_Ved vellykkede investeringer har han mangedoblet formuen. _NEWLINE_Han eier andeler i mange av verdens st\xc3\xb8rste containerhavner, for eksempel i  Hongkong, Kina, Rotterdam, Panama og  Bahamas. I 1972 ble Cheung Kong Holdings b\xc3\xb8rsnotert. I 1979 fikk han aksjemajoriteten i Hutchison Whampoa Limited. _NEWLINE_Hans firmaer st\xc3\xa5r for rundt en tredel av markedskapitaliseringen ved Hongkongb\xc3\xb8rsen.'